Title: 127861-RIB-RAP-001 (Oslo Areal - Fasader) - Endelig versjon.pdf - Adobe Acrobat Pro.pdf
Videre er varmetapet til uoppvarmet rom i kjelleren ikke medtatt i beregningene til Basale. Basale har forutsatt 0,06 W/m2K for normalisert kuldebroverdi. Iht. NS3031:2014 Beregning av bygningers energiytelse – Metode og data tabell A.4 – Standardverdier for normalisert kuldebroverdier, vil en normalisert kuldebroverdi på 0,09 W/m2K tilsvare bygninger med bæresystem av betong, mur eller stål og 10 cm kuldebrobrytere i fasaden. Da det kun er registrert 3-5 cm kuldebrobrytere i fasaden vil en normalisert kuldebroverdi på 0,06 W/m2K være for lav. Vi har forutsatt en kuldebroverdi på 0,12 W/m2K, da dette er mer realistisk i forhold til de faktiske forholdene på bygget.I tillegg mener Multiconsult at U-verdien for klimaveggene er satt for lavt mht. den aktuelle konstruksjonen i bilde 1. Våre beregninger gir en U-verdi på 0,44 W/m2K iht. Byggdetaljer 471.441 U- verdier. Vegger over terreng – bindingsverk av stålprofiler fra Sintef byggforsk. Basale har benyttet 0,30 W/m2K.